stanford-oval/wikipedia huggingface dataset:
ג'יי דילה
ביוגרפיה > 1998 – 2006

בסוף שנות ה-90 ג'יימס ייסד יחד עם קווסטלאב, דיאנג'לו, ג'יימס פוייסר ואומנים נוספים את קולקטיב ההיפ הופ האלטרנטיבי\ניאו סול Soulquarians. באותה תקופה הוא עבד עם אומנים מובילים, כמו: קומון, גורו, דה רוטס, באסטה ריימס ועוד. ב-2000 יאנסי הוציא יחד עם סלאם וילג' את אלבומם השני, "Fantastic, Vol. 2", האלבום זכה לביקורות טובות מצד המבקרים ומצד קהל המעריצים.
ב-27 בדצמבר 2001 ג'יימס הוציא לאור את אלבום הבכורה שלו, שנקרא "Welcome 2 Detroit", תחת חברת התקליטים הבריטית בי.בי.אי רקורדס. באותה השנה ג'יימס שינה את שם הבמה שלו מ"ג'יי די" ל"ג'יי דילה", כדי לבדל את עצמו מג'רמיין דופרי שמכונה גם כ"ג'יי.די.". כמו כן, הוא עזב גם את סלאם וילג' כדי להתמקד בקריירת הסולו שלו.
ב-2002 ג'יימס הפיק את האלבום "48 Hours" של פרנק-אן-דאנק, כמו כן הוא עבד על אלבום סולו שלו, אך ההקלטות לא יצאו לאור בהפצה רשמית, אלא ראו אור יום כבוטלג. כשג'יימס סיים לעבוד על האלבום "48 Hours" אם.סי. איי רקורדס ביקשו מג'יימס להקליט חומרים חדשים שיהיו מיועדים לנתח שוק גדול יותר. ג'יימס הקליט מחדש את רוב שירי האלבום, אך גם גרסה זאת לא יצאה לאור. ג'יימס הביעה את התאכזבותו מכך שהמוזיקה שהקליט לא יצאה לאור למעריצים.
ב-2002 ג'יימס חתם על חוזה סולו עם אם.סי. איי רקורדס. למרות שג'יימס היה ידוע יותר כמפיק מוזיקלי מאשר כאם סי, הוא בחר לא להפיק את האלבום הבא שלו, אלא הוא הביא מספר מפיקים שאהב, כמו: מאדליב, פיט רוק, קניה וסט, Hi-Tek ועוד. האלבום נגנז בשל שינויים פנימיים שהתרחשו בחברת התקליטים.
בזמן שההקלטות עם אם.סי. איי נדחו, ג'יימס הקליט את האלבום "Ruff Draft" בחברת התקליטים Mummy Records. למרות שהאלבום לא זכה להצלחה גדולה, הוא סימל את השינוי המוזיקלי של ג'יימס.
ב-2002 ג'יימס הקים יחד עם הראפר והמפיק מאדליב את ההרכב ג'ייליב (Jaylib), ב-2003 הם הוציאו לאור יחד את האלבום "Champion Sound". ב-2004 ג'יימס עבר מדטרויט ללוס אנג'לס והחל מסע הופעות עם ג'ייליב בקיץ 2004.
ביוגרפיה > מותו

ב-2003 ג'יימס איבד ממשקלו כתוצאה מהמחלות שבהם לקה ומהתרופות שלקח. בנובמבר 2005, כג'יימס היה במסע ההופעות שלו באירופה, נודע לציבור על חומרת מצבו הבריאותי. יותר מאוחר נודע שהוא סבל ממחלת דם נדירה, שנקראת ארגמנת של קרישה וחוסר טסיות (Thrombotic Thrombocytopenic Purpura), ומזאבת. ב-20 בפברואר 2006 (שלושה ימים לאחר יום הולדתו ה-32 ולאחר שהוציא לאור את האלבום "Donuts") ג'יימס נפטר בביתו שנמצא בלוס אנג'לס, קליפורניה.
ביוגרפיה > לאחר מותו

לפני מותו ג'יימס עבד על מספר פרויקטים שתכנן להשלימם ולהוציא אותם לאור בעתיד.
האלבום "The Shining" של ג'יימס היה 75% מוכן כשהוא נפטר, ב-8 באוגוסט 2006 האלבום יצא לאור בבי.בי.אי רקורדס, לאחר שהוא הושלם על ידי קריים ריגינס. במרץ 2007 האלבום "Ruff Draft" יצא לאור מחדש, עם חומרים שלא יצאו בהוצאה הראשונה של האלבום ועם קטעי כלי.
ב-2005 הוכרז שג'יימס הולך להוציא את המיני אלבום "Jay Love Japan", אך נכון להיום לא יצאה גרסה רשמית של האלבום. אפשר למצוא גרסאות לגיטימיות ולא לגיטימיות של האלבום באינטרנט ובחנויות.
ביוני 2007 האלבום "Champion Sound" של ג'יימס ומאדליב יצא לאור מחדש על ידי סטונס ת'רואו רקורדס כגרסת דלוקס שכוללת שני דיסקים עם קטעי כלי ובי-סייד. ב-2008 יצא לאור האלבום "Yancey Boys" של אילה ג'יי (אחיו הקטן של ג'יימס), שהופק במלואו על ידי ג'יימס. ב-2009 יצא לאור גרסה עם קטעי הכלי של האלבום. באותה השנה יצא לאור האלבום "Jay Stay Paid" על ידי נייצ'ר סאונדס (אנ') שכלל בתוכו 28 קטעי כלי שלא יצאו לאור. למספר קטן מהשירים נוספו גם קטעי קול של ראפרים שהיו מקורבים לג'יימס. הפרויקט מוקסס ואורגן על ידי פיט רוק.
ב-2010 קטעי קול והפקות של ג'יימס שלא יצאו קודם לכן שולבו באלבום "Villa Manifesto" של סלאם וילג', לראשונה כל חמשת חברי ההרכב הופיעו באלבום. ב-25 במאי 2012 יצא מהדורה מוגבלת של המיני אלבום "Dillatroit/Rebirth Promo EP" כתקליט ויניל 12 אינץ'. ב-12 ביוני 2012 יצא לאור הגרסה הרשמית של האלבום "Rebirth of Detroit".
דיסקוגרפיה > אלבומי אולפן

| תאריך | שם האלבום | מקום במצעדים> US  | מקום במצעדים> USR&B | מקום במצעדים> USIndie  | מקום במצעדים> USRap |
| --- | --- | --- | --- | --- | --- |
| 27 בפברואר 2001 | Welcome 2 Detroit | - | - | - | - |

| 2002 | Vol. 1: Unreleased | - | - | - | - |

| 2003 | Vol. 2: Vintage | - | - | - | - |

| פברואר 2003 | Ruff Draft | 112 | 44 | 9 | 23 |

| 7 בפברואר 2006 | Donuts | - | - | 21 | - |

| 26 באוגוסט 2006 | The Shining | 103 | 35 | 9 | - |

| 26 ביוני 2007 | Jay Love Japan | - | - | - | - |

| 21 באוגוסט 2007 | Jay Deelicious: The Delicious Vinyl Years | - | - | - | - |

| 2 ביוני 2009 | Jay Stay Paid | 96 | 33 | - | 15 |

| 12 ביוני 2013 | Rebirth of Detroit | - | - | - | - |

| 5 בפברואר 2013 | The Lost Scrolls Vol. 1 | - | - | - | - |
דיסקוגרפיה > אלבומי שיתוף פעולה

| תאריך | שם האלבום | שם ההרכב | מקום במצעדים> USR&B | מקום במצעדים> USIndie  | מקום במצעדים>  | מקום במצעדים>  |
| --- | --- | --- | --- | --- | --- | --- |
| 1997 | (Fan-Tas-Tic (Vol.1 | סלאם וילג' | - | - |  |  |

| 13 ביוני 2000 | Fantastic, Vol. 2 | סלאם וילג' | - | - |  |  |

| 2000 | Best Kept Secret | סלאם וילג' | - | - |  |  |

| 7 באוקטובר 2003 | Champion Sound | ג'ייליב | 92 | 22 |  |  |
הערות שוליים

1 2 3  Jay Dee - Music Biography, Credits and Discography
↑  J Dilla - Music Biography, Credits and Discography
↑  Hip-Hop Producer, Rapper Jay Dee AKA J Dilla
↑  Hip Hop Artist's Death From Lupus Complications Raises Profile of Disease that Disproportionately Impacts African Americans
1 2  Biography
↑  5-Elementz – Yester Years
↑  5 ELA  ‘YesterYears’ EP :: The Re-release of a Detroit Hip Hop Classic
↑  Jay Dee Interview
1 2  Detroit Free Press‏, 23 בפברואר 2006
↑  J Dilla, Yancey Boys Instrumentals, Stones Throw Records
1 2 3 4 5 6  Billboard: J Dilla
| --- | --- |
בקרת זהויות :  BIBSYS: 1642068490863  BnF: cb14585893g (data)  GND: 131660039  ICCU: UBOV053517  ISNI: 0000 0000 5489 7731  LCCN: no2006126809  MusicBrainz: cbcbb22c-3a8d-46af-b4ba-09c98f0d7931  NDL: 001300239  NKC: osa20241229691  RERO: 02-A016614720  SUDOC: 082686297  VIAF: 32244000   WorldCat (עם VIAF): 32244000
ג'רג' שאנדור גאל

| --- | --- |
אין תמונה חופשית
 לידה:  4 באוגוסט 1907 טרזווארוש (רובע 6), הונגריה 
 פטירה:  15 בינואר 1980 (בגיל 72) בודפשט, הרפובליקה העממית ההונגרית 
 מדינה:  הונגריה 
 מקום קבורה:  בית הקברות היהודי ברחוב קוזמה 
 שפות היצירה:  הונגרית 
 
ג'רג' שאנדור גאל (בהונגרית: Gál György Sándor; בודפשט, 4 באוגוסט 1907 – בודפשט, 15 בינואר 1980) היה סופר, היסטוריון מוזיקה יהודי-הונגרי.
קורות חיים

גאל נולד במשפחה יהודית למרטון גאל, זבן בחנות ספרים ולאסתר הוקפלדר. למד פסנתר אצל ארפאד האנאק באקדמיה למוזיקה ע"ש פרנץ ליסט. בשנים 1929–1940 לימד בבית הספר למוזיקה פודור (בית הספר יסודי לאמנות, וכן בית הספר לאימונים של אוניברסיטת ליסט פרנץ למוזיקה. תלמידיו, החל מגיל הרך ועד נוער למדו על כלי נגינה שונים, שרו במקהילה ולמדו תאוריה במוזיקה. הם היו רשאים להצטרף לעבודתם של הרכבי בית הספר השונים. בית הספר קיים עד היום בשם "בית הספר למוזיקה על שם אלדאר טוט"), גאל עבד בכמה עיתונים וכתבי עת ופרסם רומנים מסוגת ספרות זולה.
הוא כתב ספרים רבים בנושא מוזיקה שקריאים לכל אחד ובסגנון קל עממי. חלק מיצירותיו פורסמו גם בשפות זרות.
קברו נמצא בבית הקברות היהודי ברחוב קוזמה בבודפשט (5B-9-28).
עבודותיו החשובות

בטהובן (1930)
אזיקי זהב. רוֹמן; 1934
היצאנית הלבנה. רוֹמָן; 1935
קבלה בדמים. רומן פשע; 1935
עגלת ניצחון. הרומן על חייו של פרנץ ליסט 1936
ההיסטוריה של המוזיקה; 1937
ובכל זאת, עדיף ללכת לבית הספר! סיפורו של מונרו ליף באנגלית ובהונגרית; תרגום להונגרית. ג'רג' שאנדור גאל 1945
הכוכבים קוראים; 1946
ג'רגי רוז'יצ'קאי. רפרודוקציה של 136 תמונות מאת האמן; 1948
על כנפי שירים. רומן חייו של פרנץ שוברט; 1947
רומן על חייו של ג'וזפה ורדי; 1951
צ'ייקובסקי; 1952 (מדריך למופיעים בעיר)
אימרה בלשה-שאנדור ג'רג' גאל: ספר האופרות 1952
הדרך למוזיקה רצינית. 1956 (מדריך למנהלי בתי תרבות)
מולדתי, מולדתי, את שלי. . הרומן על חיי פרנץ ארקל; 1957
יצירתו של לאו ויינר; 1959
ספר האופרטות. סיפור הרומן של האופרטה ; 1959
אסתטיקה למוזיקה פופולרית (1960)
ספר האופרות המודרניות (1960)
דרך למוזיקה; 1960
פיוטר איליץ' צ'ייקובסקי; 1962
מבוא לתולדות המוזיקה; 1963
יער וינה מספר סיפור. רומן על הואלס וחיי משפחת שטראוס 1965
חייו של רמברנדט; 1965 (חייהם של אנשים גדולים)
נסיעה להולנד; 1966 (הרפתקאות מסע)
רומן על חייו של פרנץ ליסט; 1968
רומן על חייו של מיהאי מונקאצ'י; 1969
טיטאנים. רומן על חיי בטהובן; 1969
ספר האופרות; הרחבה עורך; 1971
רפסודיה אמריקאית. חייו של גרשווין; 1971
שלושה דגלים שחורים. רוֹמָן; 1971
קאן-קאן. רומן על חייו של ז'אק אופנבך; 1972
האנה הונטי. רומן ניצחון על חייה; 1973
אחר הצהריים של פאון (סטיר). רומן על חיי קלוד דביוסי; 1974
חגיגת 1 במאי. חייו של פאל סיניאי מרשה; 1975
משיח. רומן חייו של גאורג פרידריך הנדל; מו"ל מוזיקה, 1977
מדריך אופרה חדש; 1978
פעמוני אטלנטיס (ביוגרפיה); 1982
ברדיו ההונגרי

אגון קמני - שאנדור ג'רג' גאל - יאנוש ארדדי: "קרנבל בקומרום (1957) מחזמר לרדיו בשני חלקים.
לקריאה נוספת

לקסיקון ביוגרפי הונגרי.
לקסיקון מוזיקלי ברוקהאוס-רימן. המהדורה ההונגרית מהדורה. 1983-1985.
פאל גויאש: חייהם ויצירותיהם של סופרים הונגרים. בודפשט, איגוד הספרנים והארכיונים ההונגרים, 1939-2002.
סופרים הונגרים בני זמננו 1945–1997, 2000.
לקסיקון קטן של סופרים הונגרים בני זמננו 1959–1988. 1989.
לקסיקון ביוגרפי הונגרי. 1994.
לקסיקון ספרותי הונגרי. 1963-1965
ספר המוזיקה ההונגרית. 1936.
לקסיקון חדש של רוואי. 1996
לקסיקון ביוגרפי הונגרי חדש. מועדון הספרים ההונגרי.
לקסיקון חדש של הספרות ההונגרית. 1994.
קברים יהודיים בבודפשט. ועדת הכבוד הלאומית, 2004.
הערות שוליים

↑  "Születési bejegyzése a Budapest VI. kerületi polgári születési akv. 1932/1907. folyószáma alatt".
↑  "Gál György Sándor". אורכב מ-המקור ב-2013-01-17.
| --- | --- |
בקרת זהויות :  NLI: 987007391194405171  PLWABN: 9810547067805606  GND: 1052849245  ISNI: 0000 0001 1699 7018  LCCN: n50058233  LNB: 000117960  NKC: xx0021707  NTA: 131716212  SUDOC: 257289062  VIAF: 113539756   WorldCat (עם VIAF): 113539756 
קברו של שאנדור ג'רג' גאל בבודפשט. בית הקברות היהודי ברחוב קוזמה: 5B-9-28.
גלגל התנופה

|  מידע כללי |
| --- | --- |
 מאת:  ג'יימס קולינס
 שפת המקור:  אנגלית
 סוגה:  עיון 
 נושא:  אסטרטגיה עסקית 
 הוצאה
 הוצאה:  William Collins 
 הוצאה בשפת המקור:  וויליאם קולינס
 תאריך הוצאה:  2001
 מספר עמודים:  320
 קישורים חיצוניים
 מסת"ב:  מסת"ב 978-0-06-662099-2
 הספרייה הלאומית:  002677935
 
גלגל התנופה - מטוב למצוין (באנגלית: Good to Great) נכתב על ידי ג'יימס (ג'ים) קולינס, הוא רב מכר (מעל 2 מיליון עותקים מהספר נמכרו)[דרוש מקור] וספר ההמשך לספר לנצח נבנו שעוסק בחברות שהיו מצוינות מהרגע הראשון שלהן לכל אורך חייהן. הספר הוגדר כספר בתחום העסקים הטוב ביותר על ידי The Wall Street Journal's CEO Council.[דרוש מקור]
מטרת הספר

גלגל התנופה, מנסה לענות על השאלה: מהו המפתח להפיכתה של חברה טובה לחברה מצוינת?
הנחת היסוד של הספר היא שטוב הוא אויבו של המצוין. נמצאו 11 חברות שהצליחו לבצע מפנה מלהיות חברה טובה (רווח של 125% במשך 25 שנים) לחברה מצוינת (רווח של 300% יחסית לרווח ממוצע בשוק, במשך 15 שנים לפחות), הספר משווה ביניהן ובין חברות אחרות מתחומים חופפים בתעשייה שלא הצליחו לבצע את המפנה, וכן בין 6 חברות נוספות שהצליחו לעשות מפנה מטוב למצוין אבל לא הצליחו להישאר מצוינות למשך 15 שנה.
עיקרי הספר > מרכיבי גלגל התנופה

הכותבים ניתחו את הממצאים שנאספו במשך 5 שנים ומתוך דיונים התגלתה התבנית הבאה של מה שהיה ב"קופסה השחורה" של חברות המפנה ולא היה בחברות ההשוואה:
שלב הבניה
מנהיגות משלב 5 – מנהיגי חברות המפנה אינם מנהיגים בעלי פרופיל גבוה ומוחצנים. הם מצטנעים, שקטים, מאופקים, אפילו ביישנים – הם ממזגים ענווה אישית וכוח רצון אדיר להשיג את מטרותיהם.
קודם מי… אחר-כך מה – הם לא התחילו את המפנה בהצגת חזון ואסטרטגיה חדשים. הם העלו קודם כל את האנשים הנכונים לאוטובוס, הורידו את האנשים הלא נכונים מהאוטובוס, הושיבו את האנשים הנכונים במקומות הנכונים – ואז הם חשבו לאן להסיע אותו.
להתעמת עם העובדות המרות (אך לעולם אל תאבד את אמונתך) – כל חברות המפנה סיגלו לעצמן את מה שהספר מכנה "פרדוקס סטוקדייל" – "עליכם לקיים אמונה בלתי מעורערת בכך שאתם יכולים לנצח ושאתם באמת תנצחו בסופו של דבר, למרות כל הקשיים, ובו זמנית להתעמת בצורה ממושמעת עם העובדות המרות ביותר לגבי המציאות הנוכחית, תהיה אשר תהיה."
שלב הפריצה
תפישת הקיפוד (פשטות בתוך שלושה מעגלים) – גם אם משהו הוא עסק הליבה שלך כבר הרבה שנים זה לא מבטיח שאתה יכול להיות טוב בעולם בתחום הזה. אם אתה לא יכול להיות הטוב ביותר בעולם בזה – זה לא יכול להיות הבסיס שלך כחברה מצוינת. עליך להחליף אותו בקונספט פשוט המשקף הבנה עמוקה של שלושה מעגלים החוצים זה את זה.
תרבות של משמעת – רק לחברות ספורות יש תרבות של משמעת. עם אנשים ממושמעים לא צריך היררכיה. עם חשיבה ממושמעת לא צריך ביורוקרטיה. עם פעולה ממושמעת לא צריך בקרה מופרזת. כשאתה בונה תרבות של משמעת המשולבת באתיקה של יזמות, אתה מצליח ליצור את הקסם של ביצוע מצטיין.
מאיצי טכנולוגיה – חברות המפנה חושבות אחרת על תפקיד הטכנולוגיה. הן אף פעם לא משתמשות בה כאמצעי הראשוני ליצור את המפנה. ובכל זאת, הן החלוצות ביישומן של טכנולוגיות שנבררו בזהירות.
עיקרי הספר > גלגל התנופה וכשל הסחרור

מבחוץ, המהפכה שקרתה בחברות המפנה נראית לרוב דרמטית מאוד. מבפנים, לאנשי החברה, המפנה נראה כתהליך ארגוני טבעי ומצטבר. התוצאה הסופית של המפנה היא דרמטית על אף שהתהליך הוא אורגני ומצטבר וזה מה שמבלבל.
לא משנה כמה התוצאה של המפנה נראית דרמטית, המפנה עצמו אף פעם לא התרחש בבת אחת. אין שום פעולה מכריעה אחת, אין שום תוכנית כבירה אחת, אין שום חידוש מדהים, אין איזושהי הזדמנות בודדת ברוכת מזל יחידה, אין כל רגע קסום.
יצירת מפנה בעקביות נובעת ממתכונת צפויה של בניה ופריצת דרך, כמו דחיפתו של גלגל תנופה ענק וכבד שדורש מאמץ כדי להניעו, אבל בעזרת דחיפה עיקשת בכיוון אחיד לאורך זמן רב, גלגל התנופה בונה תנופה, ובסופו של דבר יוצר את פריצת הדרך.
חברות ההשוואה פעלו אחרת – כשל הסחרור. במקום לצבור תנופה – לסובב את הגלגל סיבוב ועוד סיבוב ועוד סיבוב – הן ניסו לדלג על שלב הבניה ולזנק ישר לפריצת הדרך. כשזה לא עבד, הן התרוצצו לכל כיוון ולא הצליחו לשמור על כיוון אחיד.
חברות ההשוואה ניסו במקרים רבים ליצור פריצת דרך על ידי רכישות גדולות, מוטעות. חברות המפנה, לעומת זאת, השתמשו ברכישות גדולות אחרי פריצת הדרך, כדי להאיץ את התנופה כשגלגל התנופה שלהן כבר נע במהירות.
האנשים בתוך חברות המפנה לא היו מודעים, במקרים רבים, לגודל המפנה שהם יוצרים, עד שהוא התממש ואז הם הביטו לאחור וראו מה נוצר. לא היה להם שם ולא סיסמה, לא היה אירוע השקה או תוכנית שהוכרזה לציון הפעילות שהם עשו.
מנהיגי חברות המפנה לא בזבזו אנרגיה בניסיון "ליצור מחויבות", "להניע את החיילים", או "לנהל את השינוי". כל זה נפתר מעצמו בעקבות התוצאות והתנופה ולא להפך.
לחצים קצרי טווח מצד הבורסה לא סותרים את מודל המפנה מטוב למצוין. גלגל התנופה ותוצאותיו לא מנוגדים ללחצים האלה. למעשה, זהו המפתח לנהל את הלחצים.
גלובוקי (מחוז משנה)

מחוז משנה גלובוקי (בבלארוסית: Глыбоцкі раён; ברוסית: Глубо́кский райо́н) הוא אחד מ-21 מחוזות משנה מנהליים של מחוז ויטבסק שבצפון בלארוס. מרכזו המנהלי היא העיר גלובוקי.
דמוגרפיה

בתקופת עריכת מפקד האוכלוסין של בלארוס (2009) (אנ'), מנתה אוכלוסיית מחוז המשנה גלובוקי 41,043 בני אדם. האוכלוסייה הצטמצמה ובשנת 2016 נמנו במחוז המשנה 37,712 בני אדם. ההרכב האתני של האוכלוסייה במחוז היה ב-2009: 84.51% בלארוסים, 10.25% פולנים, 3.2% רוסים ו-1.04% אחרים. שפות הדיבור הנפוצות: בלארוסית (79.65%) ורוסית (19.26%).
ג'רג' שבש

| --- | --- |
אין תמונה חופשית
 לידה:  4 בפברואר 1913 סגהאלום, הונגריה 
 נהרג:  4 באפריל 1938 (בגיל 25) ספרד 
 מדינה:  הונגריה 
 
ג'רג' שבש מקודם שפאט - Spät (בהונגרית: Sebes György; סגהאלום, 4 בפברואר 1913 – ספרד, ליידה, 4 באפריל 1938) היה קומוניסט יהודי-הונגרי, שלחם כמפקד גדוד ונהרג במלחמת האזרחים בספרד.
ביוגרפיה

ג'רג' שבש נולד במשפחה יהודית אינטלקטואלית ענייה עם שמונה ילדים. אביו ברנאט בלה שבש (שפאט) היה מורה יליד סרווש, ואמו הייתה ברתה דיאמנט. הוא עבר את בחינת הבגרות בתיכון ללימודי מסחר ואחר כך בין 1930 לבין 1932 עבד בבודפשט כפקיד בחברת מסחר של מכונות. הוא הצטרף ל-KIMSZ (ברית הפועלים הצעירים הקומוניסטים ההונגרים) בגיל 17, ומשנת 1932 עד 1934 עבד כמזכיר הוועד המחוזי הצפוני. בינתיים, בין השנים 1933–1934, עבד גם בית הדפוס הלא חוקי של הברית. כמו אֶחַיו, גם הוא נכלא כמה פעמים; לראשונה ב-1 במאי בשנת 1932 בגין הפצת חוברות קומוניסטיות, אך שוחרר במהרה. הוא נעצר שוב נידון הפעם לשנתיים ושבעה חודשים, הוא נכלא ב-Csillagbörtön בסגד, 1934–1935). לאחר שחרורו יצא באופן בלתי חוקי לספרד (1936), לחם בבריגדות הבין-לאומיות באחד מגדודי הבריגדה ההונגרית במלחמת האזרחים בספרד ומת הות גיבורים כמפקד גדוד.
משפחתו

אֶחַיו: אימרה שבש, פאל שבש, לאסלו שבש, שאנדור שבש ואישטוואן שבש.
ספרות

Borbála T. Szerémi : Martyrs of Freedom. ( 1960)
פרנץ ואדאס: הגיבור ההונגרי של ליידה. (Népszabadság, 3 בפברואר 1963)
מאטה קיש: מקרש לליידה. (מחוז Békés Népújság, 11 באפריל 1963.)
המודלים שלנו לחיקוי: Gy. S. 1963
מרטה ר. גיליץ: המודל לחיקוי עבור הנוער שלנו (עם ביבליוגרפיה, בודפשט, 1965
הנצחה

אחרי מלחמת העולם השנייה. לאחר מותו במחנה הריכוז דכאו, שמו הונצח בכמה מקומות:
על שמו נקראו רחובות בבעיר הולדתו סגהלום ובבודפשט ברובע 10 (קבאניה).
בעיר הולדתו סגהלום מרכז חינוך (Sebes György Művelödési Ház)
בעיר בקשצ'בה בית הספר המקצועי המקצועי הכלכלי (Sebes György)
לקריאה נוספת

ג'רג' שבש. המוזיאון הספרותי פטפי
ג'רג' שבש. נקודת שם.
לקסיקון ביוגרפי הונגרי. 1981
הערות שוליים

↑  A Belügyminisztérium 1899. évi 28484. sz. rendelete. MNL-OL 30804. mikrofilm 685. kép 3. karton. Névváltoztatási kimutatások 1899. év 60. oldal 21. sor.
↑  Testvére, Sebes Sándor születése bejegyezve Szeghalom állami akv. 332/1902. folyószám alatt.
↑  Sebes György. Névpont. Hozzáférés ideje: 2016. január 24.
↑  HU BFL - VII.5.c - 5145 - 1935
| --- | --- |
בקרת זהויות :  LCCN: no96023373  VIAF: 43891565   WorldCat (עם VIAF): 43891565
גואש

בקבוקי צבעי גואש
"מסדרון בבית חולים לחולי נפש", ציור בגיר שחור וגואש, מאת וינסנט ואן גוך, משנת 1889
ציור בצבעי גואש של אוולין דה מורגן מסביבות 1885
גוּאַשׁ (מצרפתית: Gouache) הוא סוג של צבעי מים בעלי גוון אטום. כמו צבעי מים אחרים, צבעי גואש מורכבים מפיגמנט, חומר עיבוי (בדרך כלל גומי ערבי) ומים. לעיתים מוסף צבען גיר לעיבוי.
אטימולוגיה

צבעי גואש קיבלו את שמם לראשונה במאה ה-18, אף על פי שהיו בשימוש החל מהמאה ה-12 בשמות אחרים. בין המאות ה-16 וה-18 הוצמד הכינוי "גואש" לשילוב של צבעי שמן וטמפרת ביצים.
מקור השם הוא מהמילה האיטלקית "גוּאָצוֹ" (Guazzo), שמשמעותה צבע התזה או צבע מים.
ישנם גם צבעי גואש המכונים "טוש טוש".
שימושים לצבעי גואש

צבעי גואש קלים לניקוי, זולים לייצור ומדוללים במים בלבד. תכונות אלו הפכו אותם לצבעי הלימוד העיקריים בבתי-ספר לציור, וכן בכיתות נמוכות ובגני ילדים. מרבית צבעי הגואש הנמכרים כיום בקמעונאות הם בדרגה נמוכה יחסית, ומיועדים לילדים המנסים לראשונה אמנות במכחול. על בסיס צבעי הגואש המוכרים, מייצרים היום צבעי גואש בעלי ברק מתכתי, זוהר, ואף מכיל חלקיקים נוצצים המורחפים בצבע.
אף על פי שצבעי גואש היו פופולריים במאות ה-18, ה-19 ובתחילת המאה ה-20 באמנות גבוהה, בחמישים השנה האחרונות הם ירדו מגדולתם כמדיום ציור בשל עלייתם של צבע אקריליק, שהיו עמידים יותר, נוחים יותר לשימוש וזולים באותה מידה. עם זאת, גם כיום ניתן להשיג צבעי גואש באיכות גבוהה ללא הזמנה מיוחדת במרבית חנויות האמנות וכלי הכתיבה. ישנם מספר מצומצם של יצרנים בארץ של צבעי הגואש.
בעיות עם צבעי גואש

צבעי גואש נוחים מאוד לשימוש, אך בד בבד סובלים ממספר בעיות שלא ניתן להימנע מהן. ראשית, עקב הימצאות גיר במרביתם, הגוון שלהם משתנה משמעותית לאחר הייבוש: הצבע מאבד ברק, ומשנה את בהירותו. שנית, הם אינם עמידים בלחות ורטיבות, וכמו צבעי מים ניתן להרוס ולהשחית ציור יבש על ידי הרטבתו, ולו בטעות. עם זאת, ניתן להגן על ציורי גואש מפני מים, בין השאר על ידי יישום של ספריי לכה.
ג'ון קוקרופט

| --- | --- |

 לידה:  27 במאי 1897 טודמורדן, וסט ריידינג אוף יורקשייר, הממלכה המאוחדת 
 פטירה:  18 בספטמבר 1967 (בגיל 70) קולג' צ'רצ'יל, הממלכה המאוחדת 
 ענף מדעי:  פיזיקה
 מקום מגורים:  הממלכה המאוחדת
 מקום קבורה:  Ascension Parish Burial Ground 
 מקום לימודים:  אוניברסיטת ויקטוריה של מנצ'סטר  קולג' סנט ג'ון  המכון למדע ולטכנולוגיה של אוניברסיטת מנצ'סטר  Richard Huish College, Taunton 
 מנחה לדוקטורט:  ארנסט רתרפורד 
 מוסדות:  המוסד לחקר אנרגיה אטומית  מעבדות צ'וק ריבר  מעבדת מונטריאול  Ministry of Supply  האוניברסיטה הלאומית של אוסטרליה 
 פרסים והוקרה:  אביר בלגיון הכבוד (1952)  מדליית פאראדיי (1955)  מדליית וילהלם אקסנר (1961)  מסדר ההצטיינות (1957)  Knight Bachelor (1947)  מדליית רתרפורד (1944)  פרס נובל לפיזיקה (1951)  מדליית יוז (1938)  Honorary Fellow of the Royal Society Te Apārangi  המדליה המלכותית (1954)  מפקד במסדר האימפריה הבריטית (1944)  אביר מפקד במסדר האמבט (1953)  מדליית הזהב הבין-לאומית ע"ש נילס בוהר (1958)  פרס אטומס פור פיס  הרצאת מקסוול  IET Kelvin Lecture  עמית החברה המלכותית  מדליית ג'יימס אלפרד אווינג 
 בן או בת זוג:  Elizabeth Crabtree 
 תרומות עיקריות
 ביקוע גרעיני
 
סר ג'ון דאגלס קוקרופט (באנגלית: John Douglas Cockroft;‏ 27 במאי 1897 – 18 בספטמבר 1967) היה פיזיקאי בריטי אשר חלק את פרס נובל לפיזיקה בשנת 1951 על ביקוע גרעין האטום עם ארנסט וולטון, וסייע בפיתוח אנרגיה גרעינית.
קורות חיים

לאחר שירות במלחמת העולם הראשונה בחזית המערבית בחיל התותחנים המלכותי קוקרופט למד הנדסת חשמל במכללה הטכנולוגית של העיר מנצ'סטר. לאחר מכן הוא זכה במלגה לסנט ג'ונס קולג' בקיימברידג', שם עמד בבחינות לתואר ראשון ביוני 1924 וסיים בהצטיינות. ארנסט רתרפורד קיבל את קוקרופט למעבדת קבנדיש כתלמיד מחקר ובשנת 1928 קוקרופט השלים את עבודת הדוקטורט שלו תחת הנחיית רתרפורד. בשיתוף פעולה עם ארנסט וולטון ומארק אוליפנט הוא בנה את "מאיץ קוקרופט-וולטון" שבו השתמשו כדי לבצע את הפירוק המלאכותי הראשון של גרעין אטום, הישג הידוע בכינויו "פיצול האטום".
במהלך מלחמת העולם השנייה קוקרופט היה לעוזר ראש המחקר מדעי במשרד האספקה הבריטי, ועבד על פיתוח המכ"ם. הוא גם היה חבר בוועדה שהוקמה כדי לבחון את הבעיות הנובעות ממזכר פריש-פירלס, בו חישוב המדגים כי יצירת פצצת אטום יכולה להיות אפשרית מבחינה טכנית. הוא אף היה חבר בוועדת MAUD אשר המשיכה בעבודה זו. ב-1940, במסגרת משימת טיזרד, הוא חלק סודות טכנולוגיה בריטית עם עמיתיו בארצות הברית. בהמשך המלחמה, בריטניה קצרה את הפירות שיתוף פעולה זה כאשר קיבלה מארצות הברית טכנולוגיות צבאיות בתחום המכ"ם ומרעום קרבה, אשר הועילו כדי להילחם ב-V-1. ב-1944, הוא התמנה למנהל מעבדת מונטריאול, ופיקח על פיתוח כורים גרעיניים מסוג ZEEP ו-NRX, ובהקמת מעבדות צ'וק ריבר.
לאחרי המלחמה קוקרופט הפך למנהל המוסד למחקר אנרגיה אטומית (AERE) בבריטניה, שם פיתח כורים גרעיניים.
בשנים 1959–1967 הוא עמד בראש צ'רצ'יל קולג' בקיימברידג'. משנת 1961 ועד 1965 הוא היה גם נגיד האוניברסיטה הלאומית של אוסטרליה בקנברה.
תחילת חייו

ג'ון קוקרופט נולד בטודמורדן (Todmorden) במערב יורקשייר שבאנגליה ב-27 במאי 1897. הוא היה בנו הבכור של בעל מטחנה. היו לו ארבעה אחים. את חינוכו היסודי קיבל בבית ספר של הכנסייה האנגליקנית בכפר סמוך למקום הולדתו. בבית הספר היסודי הכיר את אשתו לעתיד יוניס אליזבת קרבטרי. בשנת 1914 הוא זכה במלגת לימודים במחוז מגוריו בזכותה למד מתמטיקה באוניברסיטת ויקטוריה במנצ'סטר. הוא סיים את שנת לימודיו הראשונה ביוני 1915, בעיצומה של מלחמת העולם הראשונה. ב-24 בנובמבר 1915 הוא התגייס לצבא הבריטי והוכשר כאתת בחיל התותחנים. הוא הוצב בחזית המערבית. קרוקפורד השתתף בהתקדמות לעבר קו הינדנבורג. בפברואר 1918 נשלח לקורס קצינים, אף על פי שלא למד בבית ספר פרטי, כמקובל בין קצינים בריטים באותה עת. באוקטובר 1918 הוא הוסמך כקצין בחיל התותחנים.
בינואר 1919, לאחר סיום המלחמה, הוא שוחרר מן הצבא ושב ללימודיו במנצ'סטר, אולם החל בלימודי הנדסת חשמל במכללה הטכנולוגית של העיר מנצ'סטר. בזכות השנה שבה למד מתמטיקה, טרם גיוסו, הוא קיבל פטור מלימודי שנה ראשונה. ביוני 1920 קיבל תואר ראשון במדעים (BSc). מיילס ווקר, שהיה פרופסור להנדסת חשמל במכללה, שכנע את קוקרופט להתחיל בעבודת מחקר בחברת מטרופוליטן ויקרס, חברת הנדסת חשמל בריטית המתמחה בציוד חשמל תעשייתי. הוא קיבל מלגת מחקר ובשנת 1922 הגיש תזה לתואר שני במדעים בנושא "ניתוח הרמוני לזרמי חילופין". באותו שלב הציע לו ווקר כי יבחן למלגת לימודים בסנט ג'ונס קולג' באוניברסיטת קיימברידג', שם למד אף הוא. קרוקרופט הצליח לזכות במלגת לימודים של 30 ליש"ט וכן בסיוע לימודים של 20 ליש"ט שהוענק לו כתלמיד בעל אמצעים דלים. חברת מטרופוליטן ויקר העניקה לו 50 ליש"ט נוספים בתנאי שישוב לעבוד בחברה עם קבלת התואר. מורהו ודודתו השלימו את השכר הנדרש בסך 316 ליש"ט וכך היה יכול להתחיל בלימודיו בקיימברידג'. כתלמיד שהגיע עם תארים קודמים הוא קיבל פטור מבחינות השנה הראשונה. ביוני 1924 עמד בבחינות הסיום לתואר ראשון, סיים בהצטיינות וקיבל תואר ראשון.
ב-26 באוגוסט 1925 קוקרופט נישא לאליזבת קרבטרי בטקס שנערך בכפר הולדתו. לזוג נולדו שישה ילדים, שני בנים וארבע בנות, הראשון שבהם מת עוד בהיותו תינוק.